Kjósverjar hafna þátttöku í þróunarfélagi um Grundartanga Þann 28. nóvember undirrituðu fulltrúar Akraneskaupstaðar , Borgarbyggðar , Skorradalshrepps , Hvalfjarðarsveitar , Kjósarhrepps , Reykjavíkurborgar og Faxaflóahafna viljayfirlýsingu um að koma á fót samstarfsvettvangi á Grundartanga . Viljayfirlýsingin fól meðal annars í sér að hagsmunaaðilar Grundartangasvæðisins lýstu yfir vilja til samstarfs á sviði umhverfismála , við mótun framtíðarsýnar um svæðið með það að markmiði að vera leiðandi í umhverfismálum , upplýsingagjöf um svæðið og forgangsröðun á valkostum fyrir framleiðslu - og þjónustufyrirtæki . Samkvæmt yfirlýsingunni skyldi strax hafist handa við undirbúning að stofnun þessa samstarfsvettvangs í sameiningu . Þessi viljayfirlýsing var undirrituð með pompi og prakt í stjórnsýsluhúsi Hvalfjarðarsveitar . Fulltrúi Kjósarhrepps var Guðmundur H. Davíðsson oddviti frá Miðdal . Nú hefur sveitarstjórn Kjósarhrepps dregið sig út úr þessu samstarfi .